سيدات كثر لا تعرف ان تظبط أرز السمك ( أرز الصياديه ) …. بالطعم الأصلي لأشهر المطاعم المتخصصة اليوم نقدم لكي بعض النصائح لكي تقومي بتحضيره بطعم رائع وهي كالتالي :-
1. ضعي الكمون و الشمر فى طاسة نضيفة , و حمصيهم لكي ينزلوا الزيوت العطرية اللي فيهم و يديكي طعم أحلى ثم اضيفي زيت بارد عليهم عند تحميصهم حتى لا يحترقوا.
2. ضيفي البصل عليهم و هدئي النار لكي لا يحترق البصل و ينزل العصارة السكرية اللى فيه عشان لو سبتيه كتير هيتحرق و هيمرر مش هيبقى ليه طعم , وبعد شويه نحط الملح و الفلفل.
3. عندما يبدا البصل لونه يحمر انزلي المياه المغليه عليه, ولو بتحبيه غامق ضيفي ملعقة صغيرة عسل أسود او قشر بصل وده هيديكي طعم جميل او ضيفي بدل الملح صويا صوص.
4. اضربي خليط البصل فى الخلاط لو مش عايزة البصل يبان فى الأرز.
5. ضيفى خليط البصل على أرز الصياديه فى حلة و يمكن إضافة حبهان او قرنفل و ورق لورا حسب الرغبة.
بالهناء و الشفاء ….